
คู่มือการให้บริการด้านน้ำประปา

	ตามข้อบัญญัติองค์การบริหารส่วนตำบลบางนบเรื่องกิจการประปาองค์การบริหารส่วนตำบลบางนบ พ.ศ.2551กำหนดให้ผู้ที่ประสงค์จะขอใช้น้ำประปาต้องรับใบอนุญาตและปฏิบัติตามหลักเกณฑ์เงื่อนไขวิธีการที่ผู้จ่ายน้ำกำหนดโดยมีหลักเกณฑ์วิธีการและเงื่อนไขดังนี้
1. ผู้ขอใช้น้ำประปายื่นคำร้องขอใช้น้ำประปาพร้อมเอกสารและหลักฐาน
2. เจ้าหน้าที่ตรวจสอบเอกสารและหลักฐานตรวจสอบพื้นที่พร้อมแจ้งชำระค่าธรรมเนียมและค่าประกันการใช้น้ำ
3. ติดตั้งมาตรวัดน้ำประปา
4. นอกจากผู้ใช้น้ำจะต้องชำระค่าน้ำประปาตามสัญญาในเวลาที่กำหนดไว้ทุกเดือนโดยที่ผู้ใช้น้ำจะค้างชำระค่าน้ำประปาและค่าบริการได้ไม่เกิน 7 วันนับจากวันที่ได้รับหรือควรได้รับใบแจ้งหนี้หากขาดชำระในเดือนใดหรือภายในระยะเวลาที่ผู้จ่ายน้ำผ่อนผันให้งดจ่ายน้ำทันที
5. ผู้ค้างชำระค่าน้ำประปาที่นำเงินมาชำระค่าน้ำประปาที่ค้างทั้งหมดและหากมีความต้องการขอใช้น้ำใหม่ใช้ชำระค่าธรรมเนียมกรณียกเลิกการงดจ่ายน้ำ
6. ผู้ใดก่อให้เกิดความเสียหายอย่างใดๆแก่ท่อประปาหรืออุปกรณ์ประปาจะต้องรับผิดชอบแกไขให้ดีดังเดิมหรือชดใช้ค่าเสียหายที่องค์การบริหารส่วนตำบลต้องเสียไปเพื่อการแก้ไขนั้นและต้องรับผิดชอบชดใช้ค่าน้ำประปาที่สูญเสียไป
7. สถานที่อันเป็นที่ตั้งของหน่วยงานราชการศาสนาสาธารณะสถานและการสาธารณกุศลให้องค์การบริหารส่วนตำบลติดตั้งอุปกรณ์มาตรน้ำและจัดเก็บค่าน้ำตามอัตราที่องค์การบริหารส่วนตำบลประกาศกำหนดซึ่งอาจแตกต่างจากที่กำหนดไว้ในข้อบัญญัติองค์การบริหารส่วนตำบลนี้
8. กรณีมาตรวัดน้ำชำระผู้ใช้น้ำต้องเขียนคำร้องขอเปลี่ยนมาตรวัดน้ำ ซึ่งยกเว้นค่ามาตรวัดน้ำกรณีเสียครั้งแรก
9. กรณีมาตรน้ำสูญหาย ผู้ใช้น้ำแจ้งความ มาตรน้ำสูญหายที่สถานีตำรวจ ในพื้นที่ความรับผิดชอบและ นำใบแจ้งความมาติดต่อที่องค์การบริหารส่วนตำบลเพื่อดำเนินการขอติดตั้งมาตรวัดน้ำให้ใหม่ โดยไม่คิดค่าใช้จ่าย
10. ถ้าผู้จ่ายน้ำตรวจสอบพบว่าผู้ใดดำเนินการต่อท่อประปาโดยไม่ผ่านมาตรวัดน้ำหรือทำลายอุปกรณ์ที่จ่ายน้ำได้ติดตั้งไว้ ต้องระวางโทษปรับไม่เกิน 1,000 บาท และชำระค่าน้ำที่ใช้ไป เฉลี่ยย้อนหลัง 3 เดือน
11. การชำระค่าน้ำประปาสามารถชำระได้ที่เจ้าหน้าที่แจ้งใบแจ้งหนี้ค่าน้ำประปาได้ทันทีหรือชำระด้วยตนเอง ณ องค์การบริหารส่วนตำบลบางนบ




แผนผังขั้นตอนการปฏิบัติงาน

การขออนุญาตใช้น้ำประปา



รับบัตรคิว
(1 นาที)




ตรวจ/รับเอกสาร
(2 นาที)



ชำระค่าประกัน/ออกเอกสาร
(2 นาที) (350 บาท)





ขั้นตอนการขออนุญาตติดตั้งประปา


    ขั้นตอนการปฏิบัติงาน
รับเอกสาร
ขออนุญาตติดตั้ง ประปา
2 นาที
ตรวจสอบเอกสาร
5 นาที
ออกใบเสร็จรับเงินและค่าประกันการใช้น้ำ
2 นาที
รับชำระเงินค่าติดตั้งและค่าประกันการใช้น้ำประปา
1 นาที
เสนอผู้มีอำนาจพิจารณาอนุมัติ

พิจารณาอนุมัติผ่านแล้ว

ดำเนินการติดตั้งประปา

ส่งข้อมูลให้ช่างประปา

ถูกต้อง
















ระยะเวลาดำเนินการไม่เกิน 7วัน/ราย (เสร็จสมบูรณ์ของกระบวนการติดตั้งประปา







อัตราค่าน้ำประปา
และค่าบำรุงรักษามาตรวัดน้ำ
อัตราค่าน้ำประปาและค่าบำรุงรักษามาตรวัดน้ำและค่าธรรมเนียมต่างๆ (ราคานี้อาจเปลี่ยนแปลงได้โดยจะประกาศให้ทราบเป็นคราวๆไป)

  	1. ค่าบำรุงรักษามาตรวัดน้ำ เดือนละ 			  10 บาท
	2. ค่าน้ำประปาลูกบาศก์เมตรละ			    6 บาท
	3. ค่าธรรมเนียมในการร้องขอใช้น้ำประปา		  50 บาท
	4. ค่าธรรมเนียมในการขอย้ายมาตรวัดน้ำ 		  50 บาท
	5. ค่าธรรมเนียมในการโอนหรือเปลี่ยนชื่อ		100 บาท
	6. ค่าธรรมเนียมในการถอดหรือบรรจบมาตรน้ำ	100 บาท
	7. ค่าประกันการใช้น้ำประปา				300 บาท











แนวทางการปฏิบัติการขอใช้น้ำประปา
กรณีขอโอนชื่อผู้ใช้น้ำประปา มีเอกสารหลักฐานที่ต้องใช้ประกอบในการดำเนินการดังนี้
1. สำเนาบัตรประจำตัวประชาชน/บัตรเจ้าหน้าที่ของรัฐ ทั้งผู้โอนและผู้รับโอน
2. สำเนาทะเบียนบ้าน ทั้งผู้โอนและผู้รับโอน
3. สำเนาทะเบียนบ้านที่จะโอน
4. สำเนาสัญญาการซื้อขาย/สำเนาโฉนด
5. ผู้รับโอนต้องทำสัญญาการใช้น้ำประปาใหม่ พร้อมจ่ายเงินค่าประกันการใช้น้ำ 300 บาท
กรณีขอถอนเงินประกันการใช้น้ำคืน มีเอกสารหลักฐานที่ต้องใช้ประกอบในการดำเนินการดังนี้
1. สำเนาบัตรประจำตัวประชาชน/บัตรเจ้าหน้าที่ของรัฐ
2. สำเนาทะเบียนบ้าน
3. ใบเสร็จรับเงินค่าประกันการใช้น้ำประปา
กรณีขอย้ายมาตรวัดน้ำ มีเอกสารหลักฐานที่ต้องใช้ประกอบในการดำเนินการดังนี้ 
1. สำเนาบัตรประจำตัวประชาชน/บัตรเจ้าหน้าที่ของรัฐ
2. สำเนาทะเบียนบ้านเจ้าของบ้าน
3. สำเนาทะเบียนบ้านที่จะขอย้าย
4. ใบเสร็จค่าน้ำประปา
กรณีการขอยกเลิกประปาชั่วคราว มีเอกสารหลักฐานที่ต้องใช้ประกอบในการดำเนินการดังนี้
1. สำเนาบัตรประจำตัวประชาชน/บัตรเจ้าหน้าที่ของรัฐ
2. สำเนาทะเบียนบ้าน
3. ใบเสร็จรับเงินค่าประกันการใช้น้ำประปา
4. สำเนาหน้าสมุดบัญชีธนาคาร กรณีหักผ่านบัญชีธนาคาร


หมายเหตุ : กรณีใบเสร็จรับเงินค่าประกันการใช้น้ำหาย ผู้ใช้น้ำต้องไปแจ้งความ และนำใบแจ้งความยื่นให้กับกองคลังเพื่อดำเนินการขอถอนเงินประกันคืน

